Jeremy Corbyn

Jeremy Bernard Corbyn (født 1949) er en britisk politiker som har vært vært medlem av Underhuset for Islington Nord i Indre London siden 1983.www.parliament.uk Han var leder for Labour Party fra 2015 til 2020. 

 Liv og virke 
 Bakgrunn 
Jeremy Corbyn er sønn av elektroingeniør David Corbyn og hans hustru Naomi, en matematikklærer ved Stafford Girls’ High School (nå: King Edward VI High School). Hans foreldre (døde i 1986 og 1987) var fredsaktivister som ble kjent med hverandre under en støttekampanje for den andre republikken under den spanske borgerkrig.Simon Hattenstone: Jeremy Corbyn: ‘I don’t do personal’. Interview i: The Guardian, 17. juni 2015, lest 13. september 2015.

Corbyn vokste opp med sin lillebror Piers i Newport i Shropshire. Der gikk han på Adams' Grammar School. Etter skolegangen begynte han som 18-åring på et to års oppdrag for Voluntary Service Overseas (VSO)Homepage des VSO på Jamaica før han ble fagforeningsfunksjonær for National Union of Public Employees (NUPE).I 1993 ble denne fagorganisasjonen sammenssmeltet med NALGO – The National and Local Government Officers Association – og COHSE – The Confederation of Health Service Employees – til UNISON

Etter en kort tid ved North London Polytechnic (nå: University of North London; del av London Metropolitan University) avbrøt han studiene og arbeidet som funksjonær for National Union of Tailors and Garment Workers (NUTGW).

 Politiker 
I 1974 ble han valgt til Councillor for Londons bydel Haringey. Han ble gjenvalgt flere ganger og hadde vervet til 1984.Jeremy Corbyn MP.  Westminster Parliamentary Record, lest 13. september 2015. Corbyn arbeidet i 1981 i Tony Benns valgkamp for posisjonen som stedfortredende partileder for Labour. I 1983 ble han for første gang valgt inn i parlamentet.Jeremy Corbyn: About me, lest 13. september 2015.Westminster Parliamentary Record: Jeremy Corbyn MP Jeremy Corbyn MP Islington North, Labour.  BBC – Democracy live, lest 13. september 2015.Who is Jeremy Corbyn? Labour leadership contender guide. BBC, 30. Juli 2015.Who is Jeremy Corbyn? Everything you need to know about Labour’s most left-wing leadership hopeful. Mirror, 3. Juni 2015.

Corbyn anses å stå langt til venstre i Labour. Han er medlem av Socialist Campaign Group, en gruppe av venstreorienterte parlamentsmedlemmer for Labour, og i Campaign for Nuclear Disarmament. Han mener at Storbritannia bør forlate NATO, og han har også sagt at han mener at Storbritannia bør gå ut av EU. Han har beskrevet EU som en «frimarkedsklubb som truer arbeidernes rettigheter». Han mener at skattene bør økes, og han er motstander av enhver form for økonomiske innstramninger. Han er tilhenger av å låne penger til store investeringer og anser at den britiske jernbanen bør nasjonaliseres. I løpet av sine år i det britiske underhus har Corbyn stemt mot partilinjen mer enn 500 ganger i løpet av 32 år.

Valget av Corbyn som partileder i 2015 ble sett på som en av de største politiske sensasjonene i britisk politisk historie. I partiledervalget vant han med 59,5 prosent av stemmene, mens hans motstandere Yvette Cooper og Liz Kendall fikk henholdsvis 17 og 4,5 prosent. Corbyn etterfulgte Harriet Harman, som var blitt utpekt til midlertidig partileder etter at Ed Miliband gikk av. Innen Labour har han vært kontroversiell, og valget av ham ble kritisert av blant andre de tidligere partiledere Tony Blair og Gordon Brown. Tolv ministre i Labours skyggeregjering har sagt at de ikke vil fortsette i sine stillinger under Corbyn.

I kjølvannet av valgnederlaget i 2019 uttalte at han kom til å trekke seg som partiets leder, og den 4. april 2020 ble han erstattet av Keir Starmer. Den 29. oktober samme år ble han suspendert fra partiet etter å ha ment at en rapport om antisemittisme i partiet var «overdrevet av politiske årsaker». Suspensjonen ble opphevet i november samme år.

 Privatliv 
Corbyn har vært gift flere ganger. I 1974 giftet han seg med Jane Chapman, tidlgere byråd og universitetsprofessor i medievitenskap. Ekteskapet endte i skilsmisse i 1979. I 1987 inngikk han et nytt ekteskap, med Claudia Bracchitta fra Chile. Med henne fikk Corbyn tre sønner. Skilsmissen fra Bracchitta ble utløst av at hun ikke ville sende sønnen til den lokale offentlige skolen, men til en grammar school.Andy McSmith: How a point of principle tore our lives apart. The Guardian, 16. mai 1999, lest 13. september 2015. I 2013 inngikk Corbyn sitt tredje ekteskap, med den meksikanske Laura Álvarez.Rosa Prince: Jeremy Corbyn: full story of the lefty candidate the Tories would love to see elected as Labour leader. The Daily Telegraph, 22. juli 2015, lest 13. september 2015.

 Referanser 

 Eksterne lenker 



 www.jeremyforlabour.com

Kategori:Britiske parlamentsmedlemmer for Labour
Kategori:Partiledere
Kategori:Personer fra Wiltshire
Kategori:Amnesty International